
PËR MIRATIMIN E APLIKIMIT TË “CEZ SHPËRNDARJA” SHA PËR MIRATIMIN E PLANIT TË INVESTIMEVE TË VITIT 2011

Në mbështetje të neneve 9 dhe 24 të ligjit nr.9072, datë 22.5.2003 “Për sektorin e energjisë elektrike”, të ndryshuar, nenit 10 të rregullores “Për procedurat e paraqitjes dhe miratimit të planit të investimeve nga të licencuarit në sektorin e energjisë elektrike”, Bordi i Komisionerëve të Entit Rregullator të Energjisë (ERE), në mbledhjen e tij të datës 15.11.2010, pasi shqyrtoi kërkesën e shoqërisë “CEZ shpërndarja” sh.a. dhe u njoh me relacionin e përgatitur nga grupi i punës, 

Konstatoi se:
Aplikimi i “CEZ shpërndarja” sh.a. për planin e investimeve për vitin 2011 në përgjithësi është në përputhje me kërkesat e neneve 10 dhe 11 të rregullores “Për procedurat e paraqitjes dhe miratimit të planit të investimeve nga të licencuarit në sektorin e energjisë elektrike”.  
Për gjithë sa më sipër, Bordi i Komisionerëve 

Vendosi:

1. Të miratojë aplikimin e “CEZ shpërndarja” sh.a. për miratimin e planit të investimeve të vitit 2011. 
2. Ngarkohet Drejtoria Juridike dhe e Mbrojtjes së Konsumatorit për njoftimin e “CEZ shpërndarja” sh.a.
Ky vendim hyn në fuqi menjëherë.
Ky vendim botohet në Fletoren Zyrtare.
KRYETARI I ERE-s

